Lainojen vertailu ei aina ole täysin yksiselitteistä, koska lainan hinta ei ole sama kaikille. Tämä johtuu siitä, että pankit ja rahoitusyhtiöt arvioivat lainanhakijoita heidän antamiensa henkilökohtaisten tietojen, kuten esimerkiksi tulotason, varallisuuden ja työtilanteen perusteella. Tästä syystä pelkästään pankkien ja rahoitusyhtiöiden verkkosivuilta löytyviä korkotietoja vertailemalla on vaikea tehdä johtopäätöstä siitä, mikä pankki voi tarjota matalimman koron tai mistä on ylipäänsä mahdollista saada lainatarjous. Tämän sivun taulukosta voit katsoa, millä vaihteluvälillä pankkien ja rahoitusyhtiöiden korot yleisesti liikkuvat.